CELEX: 62020TN0014
Language: mt
Date: 2020-01-08 00:00:00
Title: Kawża T-14/20: Rikors ippreżentat fit-8 ta’ Jannar 2020 – Tratkowski vs Il-Kummissjoni

23.3.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 95/35
            
         
      Rikors ippreżentat fit-8 ta’ Jannar 2020 – Tratkowski vs Il-Kummissjoni
      (Kawża T-14/20)
      (2020/C 95/45)
      Lingwa tal-kawża: l-Ingliż
      
         Partijiet
      
      
         Rikorrent: Michal Tratkowski (Brussels, il-Belġju) (rappreżentant: R. Wardyn, lawyer)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni tal-14 ta’ Marzu 2019 li tiċħad it-talba tar-rikorrent ta’ ammissjoni għall-kompetizzjoni interna COM/2/AD12/18;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv ibbażat fuq il-ksur tal-Artikolu 27 tar-Regolamenti tal-Persunal minħabba d-deċiżjoni ta’ rifjut li r-rikorrent jiġi ammess għall-kompetizzjoni interna minħabba li ma għandux il-grad minimu.
                  
                              —
                           
                           
                              Ir-rikorrent isostni li l-grad minimu ma huwiex l-indikatur reali tal-kompetenzi. Minn dan jirriżulta li r-rekwiżit ta’ grad minimu jipprekludi r-reklutaġġ ta’ kandidati b’esperjenza u kkwalifikati.
                           
                        
            
                  2.
               
               
                  It-tieni motiv ibbażat fuq il-ksur tal-prinċipju ta’ ugwaljanza fit-trattament u tal-Artikolu 27 tar-Regolamenti tal-Persunal minħabba r-rekwiżit ta’ grad minimu li ma jaffettwax bl-istess mod il-membri tal-persunal temporanju u l-uffiċjali.
               
            
                  3.
               
               
                  It-tielet motiv ibbażat fuq il-ksur tal-Artikolu 27 tar-Regolamenti tal-Persunal minħabba r-rekwiżit li wieħed jikkandida ruħu f’qasam wieħed, li jipprekludi r-reklutaġġ ibbażat fuq l-ogħla kwalitajiet ta’ kompetenza, ta’ rendiment u ta’ integrità fuq il-bażi l-iktar wiesgħa possibbli.